1987ல் எம்.எஸ். விஸ்வனதனால் எஸ்.ஏ. சந்திரசேகரின் நீதிக்கு தண்டனை படத்தில் அறிமுகப்படுத்தப் பட்டார். பாரதியாரின் சின்னஞ்சிறு கிளியே கண்ணம்மா பாடலை உன்னி மேனனுடன் சேர்ந்து பாடியபோது அவருக்கு வயது 14. அதன் பின் அவ்வளவாக வாய்ப்புகள் கிடைக்கவில்லை. 1988ல் குரு சிஷ்யன் படத்தில் உத்தம புத்திரி என்ற Item Song போன்ற பாடலைப் பாடியுள்ளார். 1990ல் சத்ரியன் படத்தில் மாலையில் யாரோ மனதோடு பேச என்ற மனம் வருடும் பாடலால் மயக்கினார். அப்பாடலில் பி.சி.ஸ்ரீராமின் ஒளிப்பதிவும், காட்சிகளின் குளுமையும், Location-களும் மிக அழகான பானுப்ரியாவும் கண்களுக்கும் காதுகளுக்கும் இனிய விருந்து.மெலடி பாடல்கள்தான் பாடுவார் என்று நினைத்தவர்கள் கேப்டன் பிரபாகரனின் ஆட்டமா தேரோட்டமா மற்றும் தளபதியின் ராக்கம்மா கையத் தட்டு போன்ற பாடல்கள் மூலம் தன்னால் எந்தவிதமான பாடல்களையும் பாட இயலும் என்று நிரூபித்தார். இவர் ஜேசுதாசுடன் பாடிய மாசி மாசம் ஆளான பொண்ணு மிகவும் பிரபலமானது. அவ்வகை பாடல்களை பாவத்துடன் பாடும் எஸ்.பி.பி- ஜானகி ஜோடிக்கே சவாலாக அமைந்தது